ચાર બંગલાને ખાલી ટ્રાફિકની સમસ્યા નડતી હોત તો હજી સમજાયું હોત, પણ હવે તો અહીં ઝૂંપડપટ્ટીઓની ગીચતા પણ વધવા લાગી છે. ગુડ શેફર્ડ ચર્ચની બાજુની કૉર્પોરેશનની જે ખુલ્લી જમીન હતી એ જમીન પર એક જ રાતમાં ૧૫ ઝૂંપડાં ઊભાં થઈ ગયાં છે. અમારા અપાર્ટમેન્ટની પાછળ પણ ૫૦થી ૧૦૦ જેટલાં ઝૂંપડાં બની ગયાં છે અને ડી. એન. નગર પોલીસ-સ્ટેશનની પાછળના એરિયાની પણ એવી જ હાલત થઈ છે. આ બધી ઝૂંપડપટ્ટીઓ મેં મારી આંખ સામે બનતી જોઈ છે એટલે પેઇન થાય છે. મને લાગે છે કે આ ઝૂંપડપટ્ટીઓને અટકાવવા માટે ગવર્નમેન્ટે સ્ટેટ રિઝર્વ પોલીસનો સર્પોટ લેવો જોઈએ.